PATVIRTINTA 
Jonavos Jeronimo Ralio gimnazijos
direktoriaus 2017 m. vasario 1 d. 
įsakymu Nr. V1-29

SOCIALINIO PEDAGOGO PAREIGYBĖS APRAŠYMAS
                                      I SKYRIUS
                                           BENDROJI DALIS

1.	Socialinis pedagogas yra priskiriamas specialistų grupei.
2.	Pareigybės lygis: socialinis pedagogas priskiriamas A lygio pareigybei.  
3.	Pareigybės paskirtis: ugdyti mokinius socialinių įgūdžių srityje, spręsti mokiniams iškilusias socialines problemas.     
4.	Pavaldumas: socialinis pedagogas pavaldus direktoriui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Socialinio pedagogo pareigybei keliami kvalifikaciniai reikalavimai: 
5.1. ne žemesnis nei aukštasis, aukštesnysis ar specialusis vidurinis, įgytas iki 1995 metų, išsilavinimas; 
5.2. socialinės pedagogikos kvalifikacinis laipsnis (profesinio bakalauro, bakalauro, magistro) ir pedagogo ar socialinio pedagogo kvalifikacija;
5.3. analogiška darbo patirtis.   
6. Socialinis pedagogas turi žinoti ir išmanyti: 
6.1. gimnazijos organizacinę struktūrą;     
6.2. pedagogų kompiuterinio raštingumo standartą;
6.3. psichologijos pagrindus;  
6.4. minimalius ugdomam dalykui keliamus reikalavimus;  
6.5. Švietimo ministerijos patvirtintas ugdymo programas;   
6.6. bendrąsias ir pedagoginės etikos normas;            
6.7. pedagoginės veiklos organizavimo būdus ir metodus;  
6.8. pirmosios medicininės pagalbos suteikimo būdus;      
6.9. darbuotojų saugos ir sveikatos, gaisrinės saugos, apsaugos nuo elektros reikalavimus. 
7. Socialinis pedagogas privalo vadovautis:  
7.1. Lietuvos Respublikos įstatymais ir poįstatyminiais aktais;      
7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
7.3. darbo tvarkos taisyklėmis;   
7.4. darbo sutartimi;     
7.5. šiuo pareigybės aprašymu bei kitais gimnazijos lokaliniais dokumentais (įsakymais, nurodymais, taisyklėmis ir pan.).

III SKYRIUS                                                                                 ŠIAS PAREIGAS EINANČIO DARBUOTOJO FUNKCIJOS

8. Socialinis pedagogas vykdo šias funkcijas: 
8.1. vertina socialinės pedagoginės pagalbos mokiniui poreikius (kartu su kitais specialistais), esant būtinybei gali lankytis neformaliojo ugdymo ir kitose veiklose;
8.2. konsultuoja mokinius, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
8.3. šviečia gimnazijos bendruomenę socialinės pedagoginės pagalbos teikimo, gimnazijos nelankymo ir kitų neigiamų socialinių reiškinių prevencijos, pozityviosios socializacijos klausimais;
8.4. inicijuoja ir įgyvendina prevencines veiklas bei socialinio ugdymo projektus kartu su gimnazijos savivaldos grupėmis, ugdant mokinių gyvenimo įgūdžius;     
8.5. atlieka aktualius socialinius pedagoginius tyrimus gimnazijoje, atsižvelgdamas į gimnazijos bendruomenės poreikius (prioritetus, strateginį ir metinį veiklos planus); 
8.6. renka, kaupia ir analizuoja informaciją, reikalingą mokinių problemoms spręsti, bendradarbiaudamas su gimnazijos bendruomene, esant būtinybei – su kitomis institucijomis; 
8.8. rengia ir skleidžia informaciją apie socialinę – pedagoginę pagalbą;     
8.9. tvarko ir pildo darbo dokumentus (konsultacijų žurnalą ir kitus reikiamus dokumentus), rengia kasmetines ataskaitas, suvestines apie socialinę situaciją gimnazijoje; 
8.10. kiekvienam mokiniui, su kuriuo dirba socialinis pedagogas, užveda bylą ir laiko joje informaciją apie mokinio socialinę situaciją bei teikiamos pagalbos procesą; 
8.11. informuoja gimnazijos direktoriaus pavaduotoją ugdymui, pedagogus, kitus specialistus apie probleminę situaciją, nepažeidžiant konfidencialumo;          
8.12. planuoja ir derina su gimnazijos direktoriumi metinės veiklos prioritetus ir pagal juos rengia savo veiklos planą mokslo metams;
8.13. Ne mažiau kaip 50 procentų savo darbo laiko skiria darbui su mokiniais, pedagogų, klasių vadovų konsultavimui. Kitą darbo laiką skiria kitų specialistų, tėvų (globėjų, rūpintojų) konsultacijoms, profesiniam tobulėjimui, organizaciniam darbui, kuris gali būti atliekamas ir už gimnazijos ribų.

IV SKYRIUS
ATSAKOMYBĖ

9. Socialinis pedagogas atsako už:
9.1. mokinių drausmę susitikimų metu; 
9.2. švaros ir tvarkos palaikymą socialinio pedagogo kabinete ir kitose patalpose, kuriose vyksta susitikimai; 
9.3. kokybišką savo funkcijų vykdymą, korektišką gautų duomenų panaudojimą ir informacijos konfidencialumą, mokinių saugumą teikiant socialinę pedagogų pagalbą; 
9.4. teisingą darbo laiko naudojimą;  
9.5. darbo drausmės pažeidimus;     
9.6. žalą, padarytą gimnazijai dėl savo kaltės ar neatsargumo; 
9.7. darbuotojų saugos ir sveikatos, gaisrinės saugos, apsaugos nuo elektros, higienos reikalavimų vykdymą.           
10. Socialinis pedagogas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.       
11. Socialinis pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.
                         _______________________________